Hisopo (sari)

Para sa ibang gamit, tingnan ang hisopo (paglilinaw).

Ang hisopo (Ingles: Hyssop o Hyssopus) ay isang henerong may mga 10 hanggang 12 uri ng mga mala-yerba o tila-palumpong na mga halamang nasa pamilya ng mga Lamiaceae.  Katutubo ito sa Mediteranyo at mula silangan hanggang kalagitnaang Asya.  Mababango ang mga ito, na may mga nakatayong sangang humahaba hanggang 60 sentimetro.  Mabalahibo ang mga dulo ng mga sangang ito, samantalang payat naman at bilohaba ang mga dahon na may habang 2 hanggang 5 sentimetro.  Sumisibol ang mga asul na bulaklak nito sa gawing itaas na bahagi ng mga sanga, sa tuwing sasapit ang tag-araw.  Ang Hyssopus officinalis (herb hyssop) ang siyang pinakakilalang uri ng mga hisopo, na itinatanim din sa labas ng Mediteranyo.

Mga espesye
Hyssopus ambiguus (Trautv.) Iljin
Hyssopus cretaceus Dubjan.
Hyssopus cuspidatus Boriss.
Hyssopus ferganensis Boriss.
Hyssopus latilabiatus C.Y.Wu & H.W.Li
Hyssopus lophanthoides Buch.-Ham. ex D.DonHyssopus macranthus Boriss.
Hyssopus ocymifolius Lam.
Hyssopus officinalis L.
Hyssopus seravschanicus (Dub.) Pazij
Hyssopus tianschanicus Boriss.

Tingnan din
Ang genus na Agastache, na karaniwang kilala bilang higanteng hisopo (giant hyssop)
Za'atar, isang pagkaing Arabo mula sa Gitnang Silangan na hinahaluan ng hisopo

Mga sanggunian

Kaurian:Lamiaceae
Kaurian:Yerba